cyanic-selkie/wikianc huggingface dataset:
Gulbenes Baltā pils
Vēsture
Atmodas kustības laikā 1988. gadā Gulbenes pašvaldība pieņēma lēmumu no pils izlikt tās iedzīvotājus un tajā iekārtot Gulbenes Vēstures un mākslas muzeju. Pēc Latvijas neatkarības atjaunošanas pili ar Valsts kultūras pieminekļu aizsardzības inspekcijas gādību iekonservēja, logus aiznagloja ar dēļiem.
Rafaels Benitess
Trenera karjera
Trenera karjeru sāka Madrides "Real" kluba sistēmā ar jauniešu komandām un kluba dublieru komandu Castilla. 1995. gadā kļuva par Real Valladolid galveno treneri. Vēlāk strādāja ar citiem Spānijas klubiem Osasuna, Extremadura, Tenerife un Valencia. Ar Valencia divas reizes kļuva par Spānijas čempionu (2002. un 2004. gadā) un 2004. gadā izcīnīja UEFA kausu. No 2004. līdz 2010. gadam vadīja Anglijas Premjerlīgas klubu Liverpool. 2005. gadā kļuva par UEFA Čempionu līgas uzvarētāju. 2006. gadā ar Liverpool uzvarēja FA kausā. 2010. gadā bija Milānas "Internazionale" galvenais treneris, uzvarot FIFA Klubu Pasaules kausā.
Gulbenes Baltā pils
Vēsture
2005. gadā Gulbenes pilsētas dome Balto pili par 45 000 latu pārdeva uzņēmējam Elmāram Pituram, kurš uzlika jaunu pagaidu jumtu, taču viņa uzņēmums SIA “Gulbenes Baltā pils” bankrotēja un 2017. gadā Vecgulbenes muižas Baltā pils un renovētās manēžas un siernīcas ēkas (viesnīca un restorāns) atkal nonāca izsolē. Gulbenes pašvaldība par 52 900 eiro iegādājās bruģētos laukumus pie oranžērijas ēkas (muzeja), Rūdolfa parku, keramikas darbnīcu un bijušās dārznieka mājas pamatus. Savukārt SIA “A.S.I.M”. par 348 000 eiro nopirka divus muižas nekustamo īpašumu komplektus, tajā skaitā Balto pili un Pils parku par 123 000 eiro. 2018. gada 20. aprīlī SIA "A.S.I.M." piederošās neapdrošinātās Baltās pils drupas vēlreiz nodega.
Rafaels Benitess
Trenera karjera
2012.—2013. gada sezonā bija galvenā trenera pienākumu izpildītājs Chelsea. Ar šo klubu kļuva par UEFA Eiropas līgas uzvarētāju. Vēlāk vadīja Itālijas klubu Napoli, vienreiz uzvarot Itālijas kausa izcīņā. 2015.—2016. gada sezonā bija Madrides "Real" galvenais treneris. No 2016. līdz 2019. gadam strādāja ar Newcastle United. 2017. gadā uzvarēja otrajā pēc līmeņa Anglijas līgā Championship. 2019. gada jūlijā kļuva par Ķīnas kluba Dalian Yifang galveno treneri. 2021. gada jūnijā tika apstiprināts par Anglijas Premjerlīgas kluba Everton galveno treneri. Tomēr pēc neapmierinošiem komandas rezultātiem jau 2022. gada janvārī tika atbrīvots no galvenā trenera amata Evertonas klubā.
2023. gada 23. jūnijā Benitess tika iecelts par La Liga kluba RC Celta de Vigo vadītāju uz trīs gadiem, aizstājot Karlosu Karvahalu.
Amharu valoda
Amharu valoda (አማርኛ āmariññā) ir semītu saimes valoda, kurā runā centrālās un ziemeļu Etiopijas tauta amhari. Pēc arābu valodas tā ir otra lielākā semītu valoda pasaulē. Amharu valoda ir Etiopijas Federatīvās Demokrātiskās Republikas oficiālā lietvedības valoda un tiek lietota visā valstī. Amharu valoda ir arī oficiālā valoda vairākās federatīvajās pavalstīs: Adesabebā, Amharā, Benišangulā Gumuzā, Diredavā, Gambelā un Dienvidu tautu un tautību reģionā. Amharu valoda ilgus gadus bija Etiopijas valdības, armijas un Etiopijas Pareizticīgās baznīcas valoda.
Amhari raksta nedaudz modificētā geeza alfabētā, ko Etiopijas semītu valodās sauc par fidelu (ፊደል) - "alfabētu" vai "rakstu", kā arī par abugidu (አቡጊዳ, no pirmajiem četriem burtiem grieķu alfabēta secībā), no kā arī cēlies mūsdienu lingvistiskais termins abugida.
Aleksandrs Jeļisejevs
Aleksandrs Jeļisejevs (dzimis Daugavpilī) ir bijušais Latvijas futbolists, uzbrucējs. Lielāko daļu savas karjeras viņš aizvadīja Latvijas un zemāko līgu Krievijas klubos. Šobrīd jauniešu treneris JFC Skonto.
Latvijas izlasē aizvadījis 37 spēles, gūstot 4 vārtus. Izlasē debitēja 1992. gada 10. jūlijā Baltijas kausa spēlē pret Igaunijas izlasi.
Heksode
Heksode ( - seši + (elektr)ods) - elektronu lampa ar sešiem elektrodiem - anodu, karsējamu katodu un četriem tīkliņiem.
Vēsture
Pentodes, kuru bremztīkliņam bija atsevišķs izvads, bija iespējams izmantot ne tikai vienkāršai signāla pastiprināšanai, bet arī kā tā saucamās dubultās stūrēšanas lampas. Šādā slēgumā signāls tiek padots arī uz trešo pentodes tīkliņu un ar šo papildus signālu iespējams mainīt lampas pastiprinājumu. Šādam mērķim tika izveidotas speciālas pentodes ar pagarinātu voltampēru raksturlīkni (varimī). Tomēr šādai shēmai piemīt tetrodei raksturīgais trūkums - dinatronefekts, jo trešais tīkliņš vairs nestrādā kā bremztīkliņš. Tādēļ tika izgudrota lampa ar vēl vienu tīkliņu, ko lietot kā bremztīkliņu - heksode. Tomēr heksodes nekad nav tikušas plaši pielietotas un to ražošana (vienā balonā ar triodi) daudzmaz tika attīstīta vēl pēc heptodes un pentagrīda izgudrošanas.
Uzbūve
Heksodes uzbūve no pentodes uzbūves atšķiras ar vēl vienu papildus tīkliņu. Skaitot no katoda, heksodes pirmais tīkliņš ir stūrējošais tīkliņš, otrais - ekrāntīkliņš, trešais - stūrējošais tīkliņš dubultajai vadībai, ceturtais - bremztīkliņš. Ir arī tādas heksožu konstrukcijas, kas paredzētas frekvences pārveidošanai - tām otrais un ceturtais tīkliņš balona iekšienē savienoti savā starpā un kalpo kā ekrāntīkliņi, pirmais tīkliņš ir signāla ieeja, bet trešais - heterodīna ieeja. Bremztīkliņa šādām lampām nav. Parasti heksode atrodas vienā balonā ar triodi kā kombinētā lampa, lai to būtu ērtāk lietot kā frekvences pārveidotāju.
Darbības princips
Heksodes darbības princips būtiski neatšķiras no pentodes darbības principa, bet to ir ērtāk izmantot dubultajai stūrēšanai.
Izmantošana
Heksodes tika izmantotas automātiskās pastiprinājuma regulēšanas shēmās un radiofrekvenču pārveidotājos.
Pentagrid converter
Bišumuiža
Bišumuiža ir Rīgas pilsētas apkaime Pārdaugavā, Zemgales priekšpilsētā. Bišumuižas apkaime atrodas Rīgas dienvidu daļā. Tā robežojas ar Salu (tikai savienojums pa ūdeni), Katlakalna un Ziepniekkalna apkaimēm, kā arī ar Ķekavas novada Ķekavas pagastu apkaimes dienvidu daļā. Bišumuižas apkaimes robežas ir Bišumuižas grāvis, Bauskas iela, pilsētas robeža, Ziepniekkalna iela, Bauskas iela, Doles iela.
Bišumuižas apkaimes kopējā platība ir 2,243 km², kas ir apmēram puse no vidējā apkaimes platības rādītāja Rīgā. Apkaimei nav skaidra vietējā centra. Līdz ar Jāņa Čakstes gatves izbūvi ir pieaugusi dzīvojamo māju būvniecība. Pa perimetru apkaimes robežas garums ir 6569 metri.
Vēsture
Bišumuiža ir vēsturiska Rīgas pilsētas apkaime. Tā sākusi veidoties ap 1773. gadā celto Bišu muižu (vāciski: Bienenhof), kas agrāk saukta arī īpašnieku vārdos par Šildera muižu vai Hilzena muižu (Schilderhof, Hilsenhof). Pirmā Bišumuižas īpašniece bija Anna Katrīna Šildere, dzimusi fon Ramma, kuras gādībā sava mūža nogali Bišumuižā pavadīja izcilais komponists un Pētera baznīcas ērģelnieks Johans Gotfrīds Mītels. 1784. gadā īpašumu mantoja viņas dēls Heinrihs Šilders un vēlāk mazdēls Mihaels Šilders.
19. gadsimta vidū muižas teritorija tika paplašināta, veco Jēkaba dzirnavu jeb Jēkaba augstienes ēku pārbūvēja par eļļas fabriku, zemesgabalā pie Bauskas ielas uzcēla lenšu fabriku. Visus šos īpašumus kopā sāka dēvēt par Bišumuižu, savukārt agrāk plašāk pielietotais vietvārds "Katlakalns" tika attiecināts uz aizvien mazāku teritoriju.
1871. gadā Brandenburga eļļas fabriku nopirka Gumals Gustavs Knops (Knopp), kas tās vietā izveidoja Knopa papīrfabriku. Savukārt Jēkaba augstieni un lenšu fabriku 1874. gadā savā īpašumā ieguva Rīgas tirgotāji Kārlis Matīss Beitīns (Beythien) un Johans Jūlijs Šmits (Schmidt). Lenšu fabrika un papīrfabrika darbojās līdz Pirmajam pasaules karam.
20. gadsimta sākumā Bišumuižā uzcēla sērkociņu fabriku "Vulkāns". Attīstoties fabrikām, Bišumuižā pieauga iedzīvotāju skaits un aktivizējās sabiedriskā dzīve. 20. gadsimta sākumā muižas īpašnieki bija Hebenstreits un Grass, vēlāk to mantoja Hebenstreita mantinieki, kuru īpašumā muiža formāli bija līdz 20. gadu beigām. Pirmā pasaules kara laikā īpašnieki muižu pameta un ēka uz laiku netika apdzīvota.
Pēc Latvijas Republikas nodibināšanas 1920. gados bijusī muižas kungu māja piederēja dzīvokļu kooperatīvam "Mans nams", 1928. gadā tā tika iekļauta kultūras pieminekļu sarakstā. Kooperatīvam neizdevās laikus atdot kredītus un 1930. gadu beigās ēka nonāca izsolē. Pēc Otrā pasaules kara 1950. gados muižas ēkā iekārtoja rūpnīcas "Rīgas stikls" administratīvās telpas, līdzās esošajās palīgēkās noliktavas.
1870. gads
1870. gads (MDCCCLXX) bija parastais gads, kas sākās ceturtdienā.
Jeļena Ļevčanka
Jeļena Ļevčanka (dzimusi Gomeļā, Baltkrievijā) ir baltkrievu profesionālā basketboliste, bijusī Sieviešu Nacionālās basketbola asociācijas un Krievijas Basketbola superlīgas spēlētāja.
Baltkrievijas izlasē spēlē kopš 2001. gada. Kopā ar to izcīnīja 2007. gada Eiropas čempionāta bronzas medaļu.
Biogrāfija
Dzimusi 1983. gada 30. aprīlī Gomeļā. Spēlēt basketbolu Jeļena sāka sporta skolā Gomeļā, viņas pirmais treneris bija Viktors Orlovs. Vēlāk viņa pārcēlās uz Minsku un mācījās Republikāniskajā Olimpisko rezervju skolā. Starptautiskā mērogā debitēja 1999. gada Eiropas kadetu čempionātā. 2000. gadā viņa pārcēlās uz dzīvi ASV, kur pabeidza koledžu Rietumvirdžīnijā. 2006. gadā tika draftēta WNBA, kur spēlēja trīs dažādos klubos, kopumā četras sezonas (2006, 2007, 2010, 2012). Vēl viņa ir spēlējusi Krievijas, Turcijas, Polijas, Slovākijas un Ķīnas klubos. Baltkrievijas izlases sastāvā piedalījusies 2008. un 2016. gada vasaras olimpiskajās spēlēs, kā arī vairākos Pasaules un Eiropas čempionātos.
2020. gada 30. septembra rītā Minskas lidostā slavenā basketboliste tika aizturēta un par piedalīšanos baltkrievu iedzīvotāju protesta mītiņos sodīta ar 15 diennakšu ilgu administratīvo arestu. Viņa ir parakstījusi vēstuli, kurā Baltkrievijas sportisti vērš SOK uzmanību par valstī notiekošajām represijām.
Džūljans Asānžs
Džūljans Pols Asānžs (en; izrunā: ; dzimis ) ir austrāliešu žurnālists,  izdevējs  un interneta aktīvists. Viņš visplašāk ir zināms kā anonīmās informācijas nopludināšanas interneta vietnes WikiLeaks galvenais redaktors un sabiedrisko attiecību pārstāvis. Pirms tam viņš strādājis par datorsistēmu programmētāju.
Dzīvesgājums
Dzimis 1971. gadā Taunsvilā Kvīnslendas štatā. Studēja Melburnas un Kanberas universitātēs (2002-2005). Dzīvoja vairākās valstīs, vairākkārt publiski uzstājās, runājot par preses brīvību, cenzūru un izmeklējošo žurnālistiku. 2006. gadā viņš nodibināja WikiLeaks, kas 2010. gada 28. novembrī sāka publicēt slepenus ASV valdības diplomātiskos dokumentus. Tā paša gada 7. decembrī Asanžu Anglijā apsūdzēja saistībā ar iespējamiem seksuālajiem noziegumiem Zviedrijā.
2019. gada maijā Zviedrijas prokurori atsāka izmeklēšanu par izvarošanu un iesniedza lūgumu par Asanža arestu. Tiesa atteicās apmierināt prokuratūras lūgumu, un 2019. gada novembrī prokuratūra atteicās no kriminālvajāšanas.
Savukārt ASV izvirzīja Asanžam apsūdzību par to, ka viņš 2010. gadā slepus sadarbojies ar bijušo ASV armijas izlūkošanas analītiķi Meningu, lai uzlauztu paroles, kas bija izvietotas Aizsardzības ministrijas datoros. Vēlāk viņam izvirzīja 17 jaunas apsūdzības par ASV Spiegošanas likuma pārkāpšanu. 2022. gada 17. jūnijā Apvienotās Karalistes Iekšlietu ministrija pēc miertiesas un Augstās tiesas izvērtējuma deva rīkojumu par Džūljena Asanža izdošanu ASV.
Amerikāņu pīrāgs
"Amerikāņu pīrāgs" (en) ir amerikāņu kinokomēdiju sērija. Tā sastāv no astoņām filmām, no kurām pirmā, "Amerikāņu pīrāgs", iznāca 1991. gadā, savukārt pēdējā, "Amerikāņu pīrāgs: Salidojums", iznāca 2012. gadā. Vienīgais aktieris, kas filmējies visās filmās, ir Jūdžīns Levijs.
Šampēteris
Šampēteris, agrāk Šampetris (no — "lauciniecisks") ir Rīgas pilsētas apkaime Pārdaugavā, Zemgales priekšpilsētā. Šampētera apkaime atrodas Rīgas R daļas centrā. Tā robežojas ar Imantas, Zasulauka, Pleskodāles un Zolitūdes apkaimēm. Šampētera apkaimes robežas ir Lielirbes iela, dzelzceļš, Jāņa Endzelīna iela, Irlavas iela, Kalnciema iela un Ventspils iela.
Šampētera apkaimes kopējā platība ir 1,366 km², kas ir apmēram četras reizes mazāk nekā vidējais apkaimes platības rādītājs Rīgā, taču, pat neskatoties uz šo relatīvi mazo platību, Šampēterim praksē (kā potenciāli vienotai apkaimei) ir grūti uztveramas precīzas robežas. Austrumu pusē tās saplūst ar Zasulauka apkaimi, bet DR ar Pleskodāli. Tomēr, vērtējot pašreizējās teritorijas izmantošanas īpatnības, galvenās ielu trases un dzelzceļu kā fiziski norobežojošos elementus, var uzskatīt, ka ir identificētas optimālās Šampētera apkaimes robežas. Pa perimetru apkaimes robežas garums ir 5 023 metri.
Vēsture
1683. gada kartē šeit atzīmēta Prēstinga (Prästingshof) un Ludendorfa (Ludendorfshof) muiža un Skudru krogs. 1782. gadā muižiņas īpašniece bija Anna Ulrika fon Fītinghofa, kas tās nodēvēja par Šampētera muižu (Hof Champêtre no — "lauciniecisks"). 1795. gadā muiža nonāca Oto Heinriha fon Īgelštrēma īpašumā. 1797. gadā Šampētera muižas teritorijā atradās divas latviešu brīvzemnieku saimniecības un krogs. 19. gadsimtā muižas zemi sadalīja apbūves gabalos, ko pārdeva vai iznomāja. 1803. gadā te nodibināja etiķa manufaktūru, 1856. gadā alus darītavu, 1899. gadā litogrāfiju. 19./20. gs. mijā muižiņa piederēja fon Derksu ģimenei. 1919. gadā Šampēteri administratīvi iekļāva Rīgas pilsētas teritorijā. Pēc otrā pasaules kara muižas dzīvojamajā ēkā bija iekārtoti dzīvokļi, bet 1998. gadā muižas koka dzīvojamo ēku nojauca. Šobrīd apskatāma daļa no bijušā muižas parka ar nelielo dīķīti.
Par prezidentālu republiku
Par prezidentālu republiku (saīsināti: PPR) ir 2010. gadā izveidota politiskā apvienība. Tās vadītājs ir Einars Grigors. Partija iestājas par lielākas varas piešķiršanu Valsts prezidentam, prezidenta vēlēšanu kārtības maiņu, lai to ievēlētu tauta, kā arī par Saeimas deputātu skaita samazināšanu.
Vēsture
Partijas dibināšanas kongress notika Mazajā ģildē. Par tās vadītāju ievēlēja Einaru Grigoru. Partijas dibināšanas brīdī lielākā daļa tās biedru bija uzņēmēji. partija tika reģistrēta Uzņēmumu reģistrā. Rīgā, partijas birojā, tika dibināta partijas Rīgas nodaļa. Dibināšanas gaitā tika pieņemts Rīgas nodaļas nolikums un ievēlēta valde 7 cilvēku sastāvā, par tās priekšsēdētāju kļuva Eduars Mihaļevičs.
partija reģistrēja savu sarakstu 10. Saeimas vēlēšanām. Tās saraksta līderi bija Guntis Šēnhofs (Rīga), Aigars Taukulis (Vidzeme), Dainārs Dambergs (Kurzeme), Leons Bojārs (Latgale) un Einars Grigors (Zemgale). Partijas sarakstā bija iekļauti vairāki bijušie Saeimas deputāti: Bojārs, Odisejs Kostanda, Andris Rubins un Oskars Grīgs.
Vēlēšanās tā nepārvarēja 5% barjeru un tādējādi neieguva nevienu vietu Saeimā. Tā paša gada decembrī partija piedalījās gan Rojas novada, gan Mērsraga novada domju ārkārtas vēlēšanās, tomēr netika ievēlēta ne vienā, ne otrā.
11. Saeimas vēlēšanās partija ieguva 0,74% balsu. 2014. gada Eiropas Parlamenta vēlēšanās partija ieguva 0,15% balsu, neiekļūstot parlamentā.
2014. gada 28. jūlijā partija iekļāvās Latvijas Reģionu apvienībā, kuras sastāvā startēja 12. Saeimas vēlēšanās. PPR joprojām (2021. gadā) eksistē kā biedrība.
Latvijas Republikas Izglītības un zinātnes ministrija
Latvijas Republikas Izglītības un zinātnes ministrija ir vadošā valsts pārvaldes iestāde izglītības un zinātnes nozarē, kā arī sporta, jaunatnes un valsts valodas politikas jomā. Izglītības un zinātnes ministriju politiskā līmenī vada izglītības un zinātnes ministrs. Izglītības un zinātnes ministrija tika izveidota 1918. gadā.
Darbības mērķi
Tās funkcijas un uzdevumus nosaka tās nolikums. Ministrijas darbu vada arī valsts sekretārs. Valsts sekretāra galvenie uzdevumi ir nozares politikas un stratēģiju izstrādes organizēšana, nozares politikas īstenošana, iestādes administratīvā darba vadīšana un ministriju funkciju izpildes organizēšana.
Ots Leplands
Ots Leplands (et, dzimis ) ir igauņu mūziķis. Pazīstams kā Igaunijas TV šova "Igaunija meklē superzvaigzni" (et) trešās sezonas uzvarētājs. Viņš pārstāvēja Igauniju 2012. gada Eirovīzijas dziesmu konkursā Baku, Azerbaidžānā, ar dziesmu Kuula. Mūziķis ir izdevis sešus studijas albumus.
Ūdris (uzvārds)
Ūdris (sieviešu dzimtē Ūdre) ir latviešu uzvārds. Cilvēki ar šo uzvārdu:
Dāma (šahs)
Dāma ir spēcīgākā figūra šaha spēlē. Katram spēlētājam ir pa vienai dāmai, kas uzsākot spēli atrodas aiz bandiniekiem uz lauciņiem d1 (baltajiem) un d8 (melnajiem). Tātad, uz savas krāsas lauciņiem — baltā dāma uz baltā, bet melnā dāma uz melnā lauciņa. Dāmu un torni sauc par smagajām figūrām.
Tangenss
Par leņķa A tangensu sauc taisnleņķa trijstūra pretkatetes a attiecību pret piekateti b.
Dāma (šahs)
Dāmas gājieni
Dāma pārvietojas (un ņem pretinieka figūras) gan pa diagonālēm (t.i., pa slīpām līnijām) gan pa horizontālēm un vertikālēm uz visām pusēm jebkurā tai pieejamā attālumā. Protams, ja ceļā atrodas savas vai pretinieka figūras, tad tās ierobežo dāmas tāldarbību.
Dāmas vērtība
Parasti pieņem, ka dāmas vērtība ir mazliet lielāka par torņa un vieglās figūras, t.i. zirdziņa vai laidņa, vērtību, bet mazliet mazāka par divu torņu vērtību. Atklātās pozīcijās dāmas spēks (un vērtība) pieaug.
Notācija
Algebriskajā šaha notācijā dāmu apzīmē ar lielo D burtu.
Sanmigela (Salvadora)
Sanmigela (es) ir trešā lielākā pilsēta Salvadorā.
Noguči
Noguči (ja — 'lauka ieeja') ir japāņu cilmes uzvārds. Cilvēki ar šo uzvārdu:
Distorsijas efekts
Distorsijas efekts (no en — 'sagrozīšana, izkropļošana') ir caur efektu pedāli vai ģitāras pastiprinātāju iegūta skaņas deformācija. Tas visbiežāk tiek lietots, lai pārveidotu elektriskās ģitāras vai basģitāras skaņu, bet dažkārt arī, lai pārveidotu sintezatora skaņu un pat vokālu. Tas tiek plaši izmantots blūzā, rokmūzikā (īpaši pankrokā, grandžmūzikā un smagajā metālā), industriālajā mūzikā u.c.
XHTML
Paplašināmā hiperteksta iezīmju valoda jeb XHTML (saīsinājums no Extensible Hypertext Markup Language) ir iezīmju valoda, kas nodrošina tās pašas iespējas, ko HTML, taču nosaka daudz striktāku valodas sintaksi. Ja HTML ir SGML lietojums, tad XHTML ir XML lietojums. XHTML 1.0 kļuva par Globālā Tīmekļa Konsorcija rekomendāciju 2000. gada 26. janvārī.
Pārskats
XHTML valoda ir HTML valodas pēctece un būtībā arī tās pašreizējā versija. Vajadzībā pēc striktākas HTML versijas radās līdz ar domu, ka tīmekļa saturu jāpiegādā plašākam ierīču spektram (piemēram, mobilajiem telefoniem), no kurām daudzām ir ierobežoti resursi, kurus nevar atļauties tērēt visdažādāko brīvās HTML valodas paveidu atbalstam. (Jo valoda ir brīvāka, jo sarežģītāka ir tajā rakstīto resursu apstrāde.) DTD nosaka nosacījumus, pēc kuriem iespējams pārbaudīt XHTML dokumenta korektumu.
Noderīga XHTML iespēja ir citu XML vārdu telpu izmantošana (piemēram, MathML un SVG). Tomēr šī iespēja ir izmantojama tikai tad, ja XHTML dokuments tiek pasniegts kā XML dokuments izmantojot application/xhtml+xml MIME tipu. Ja dokuments tiek pasniegts ar text/html MIME tipu, pārlūkprogrammas to uztvert kā parastu HTML dokumentu. Ar text/html MIME tipu drīkst pasniegt tikai XHTML 1.0 dokumentus.
XHTML 1.0
Sākotnējā XHTML rekomendācija, kas pēc būtības bija HTML 4.01 pārformulēšana atbilstoši XML standartam. Ir trīs dažādi XHTML 1.0 paveidi:
XHTML 1.1
Šī ir jaunākā Globālā tīmekļa konsorcija rekomendācija, kas ir XHTML 1.0 Strict reformulizācija izmantojot moduļus. Rekomendācija ietvert moduļu satvaru, kā arī vairākus standarta moduļus. Visas novecojošās HTML īpašības, piemēram, prezentācijas elementi un ietvari, ir izvākti no specifikācijas. Prezentācija tiek pilnībā kontrolēta izmantojot CSS.
XHTML 2.0
XHTML 2.0 šobrīd atrodas izstrādes stadijā. Šai versijā netiks saglabāta pilna savietojamība ar iepriekšējām HTML un XHTML versijām, tāpēc to pat var uzskatīt par pavisam jaunu valodu.
Piemērs
XHTML 1.0 Strict koda piemērs:
<?xml version="1.0" encoding="UTF-8"?> <!DOCTYPE html PUBLIC "-//W3C//DTD XHTML 1.0 Strict//EN" "http://www.w3.org/TR/xhtml1/DTD/xhtml1-strict.dtd"> <html xmlns="http://www.w3.org/1999/xhtml" xml:lang="lv" lang="lv"> <meta http-equiv="Content-Type" content="text/html; charset=UTF-8" /> XHTML 1.0 piemērs <body id="piemers" name="piemers"> Šis ir neliels <abbr title="Extensible HyperText Markup Language">XHTML 1.0 Strict dokumenta piemērs.
Didjē Defago
Didjē Defago (fr; dzimis Morginsā, Šveicē) ir profesionāls šveiciešu kalnu slēpotājs. 2010. gada Olimpisko spēļu čempions nobraucienā, kopumā ir piedalījies trijās Olimpiskajās spēlēs (2002, 2006, 2010).
Divkārtējs Šveices čempions nobraucienā (2003) un milzu slalomā (2004). Pasaules kausa posmos startē kopš. Vislielākos panākumus viņš guva 2005. gada sezonā, kad bija 6. kopvērtējumā un 4. supergiganta ieskaitē, un 2009. gada sezonā, kad uzvarēja divus nobrauciena posmus pēc kārtas. Viņš ir pirmais, kam to ir izdevies paveikt kopš 2002. gada, un pirmais šveicietis, kas to paveic kopš 1992. gada. Kopumā Pasaules kausa posmos ir svinējis 4 uzvaras, tai skaitā uzvara nobraucienā 2010. gada Olimpiskajās spēlēs.
Alvis Vītoliņš
Alvis Vītoliņš (dzimis, miris ) bija Latvijas šahists (starptautiskais meistars) un treneris.
Šahu sācis spēlēt 6 gadu vecumā. Par meistarkandidātu kļuva 1961. gadā, meistara normu izpildīja 1962. gadā, starptautiskā meistara balles normu 1978. gadā. Latvijas čempions 1973. (dalīta 1. vieta), 1976., 1977., 1978., 1982., 1983. un 1985. (dalīta 1. vieta) gadā. PSRS jauniešu čempions 1963. gadā. Vītoliņa vārdā nosaukts viens no sicīliešu aizsardzības variantiem.
Izdarījis pašnāvību, nolecot no Gaujas tilta Siguldā.
Arvīds Reķis
Arvīds Reķis (dzimis Jūrmalā) ir bijušais latviešu hokejists, aizsargs, Latvijas hokeja izlases dalībnieks. Karjeras laikā aizvadījis 12 sezonas Vācijas hokeja līgā, četras sezonas spēlējis arī KHL kluba Rīgas "Dinamo" sastāvā. Izlases rindās devies laukumā 120 spēlēs, piedaloties septiņos pasaules čempionātos un trīs olimpisko spēļu turnīros.
Karjera
Savu profesionālā spēlētāja karjeru sāka 1996. gadā, kad kopā ar vairākiem spēlētājiem (tostarp Valēriju Fiļimonovu un Raiti Ivanānu) devās uz Ziemeļameriku un pievienojās OHL līgas klubam Erijas "Otters", kuras sastāvā aizvadīja četras sezonas. 1998.—99. gada sezonā, spēlējot Erijas klubā, pamanījās palīdzēt pašmāju HK Liepājas Metalurgam, tās sastāvā piedaloties vairākās Austrumeiropas hokeja līgas spēlēs. Toties 1999.—2000. gada sezonas otrajā pusē viņš no "Otters" pārcēlās uz CHL klubu Indianapolisas "Ice", bet nākamajā sezonā spēlēja jau ECHL klubā Peorijas "Riverman", kuras sastāvā aizvadīja trīs sezonas. 2001.—02. gada sezonas vidū paspēja 18 mačus aizvadīt arī AHL līgas klubā Vorčesteras "IceCats".
Pēc 2002.—03. gada sezonas Reķis atgriezās Eiropā un pievienojās Vācijas hokeja līgas vienībai Augsburgas "Panther". Tās rindās viņš aizvadīja piecas sezonas, līdz 2008. gadā noslēdza līgumu ar citu līgas klubu — Volfsburgas "Grizzly Adams". 2010. gada pavasarī Reķis noslēdza līgumu ar Rīgas "Dinamo". "Dinamo" rindās hokejists aizvadīja nākamos četrus gadus, taču 2014. gada vasarā atgriezās Augsburgas "Panther" rindās. 2019. gada aprīļa nogalē "Panther" paziņoja, ka Reķis ir noslēdzis profesionāļa karjeru.
Latvijas izlase
Latvijas hokeja izlases sastāvā debitēja 1997. gadā un kopumā pieaugušo izlasē devies laukumā 120 spēlēs, tajās atzīmējoties ar 21 rezultativitātes punktu. Izlases sastāvā spēlējis septiņos pasaules čempionātos un trīs olimpisko spēļu turnīros.
Junioru vecumā spēlējis 1995. gada Eiropas U-20 junioru čempionātā C divīzijā, bet nākamo reizi Latvijas izlases sastāvā bija 1999. gada Pasaules U-20 čempionāta B divīzijā, kur atzīmējās ar diviem gūtiem vārtiem un divām rezultatīvām piespēlēm.
Drigalska sala
Drigalska sala (de) ir ledus sala Deivisa jūrā Austrumantarktīdas piekrastē. Atrodas 85 km uz ziemeļiem no Karalienes Mērijas krasta. Sala sastāv no ledus, kas balstās uz 68-200 m dziļumā esoša sēkļa. Sala veidojusies no kontinentālā vai šelfa ledāja atdalītam aisbergam uzsēžoties uz sēkļa un pēc tam sniega nokrišņu ietekmē "apaugot" ar ledus masu.
Salu 1902. gadā pirmās vācu antarktiskās ekspedīcijas laikā no gaisa balona atklāja Ērihs fon Drigalskis. 1912. gada novembrī Daglasa Mosona ekspedīcija apstiprināja salas eksistenci un 1914. gadā veica tās apsekošanu, kā arī nosauca salu Drigalska vārdā.
1960. gadā salā darbojās PSRS īslaicīgā polārstacija Mira.
Infekcija
Infekcija ( — ‘aplipšana’) ir slimību izraisošu mikroorganismu, parazītu vai sēņu iekļūšana organismā.
Rašanās
Tā rodas, ja kāds hronisks infekcijas perēklis (galvenokārt streptokoku) izraisa sekundāru infekciju citās vietās organismā. Infekcijas rezervuārs ir mutes dobuma infekcijas perēkļi (bojāti zobi, strutojošas mandeles), deguna blakusdobumu iekaisums, strutains vidusauss iekaisums, kā arī žultspūšļa vai olnīcu iekaisums un citi. No šiem perēkļiem infekcija izplatās uz limfmezgliem un citiem audiem un orgāniem. Ar fokālo infekciju ir saistīti vispārējas saslimšanas simptomi — nogurums, galvassāpes, paaugstināta temperatūra un tā tālāk. Fokālā infekcija var veicināt reimatismu, artrītu, endokardītu, miokardītu, nefrītu un citas smagas slimības. Infekcijas perēkļa likvidēšana bieži uzlabo slimnieka stāvokli, tāpēc fokālajai infekcijai katrā saslimšanas gadījumā pievēršama liela uzmanība. No profilakses viedokļa infekcijas perēkļu likvidēšana jāsāk jau bērnībā.
Cilvēka ķermenis ir ideāla vide daudziem mikroorganismiem. Ja mikroorganismi spēj uzveikt ķermeņa aizsargspēkus, tie strauji aug un vairojas. Rezultātā rodas infekcijas jeb lipīgā slimība.
Kapteinis Nulle
"Kapteinis Nulle" ir 1964. gadā uzņemtā latviešu padomju aktierfilma. Filmas režisors ir Leonīds Leimanis. Filma uzņemta Rīgas Kinostudijā pēc tāda paša nosaukuma Egona Līva noveles.
Sižets
Valdis Nulle ir jauns un ambiciozs zvejas traļa "Dzintars" kapteinis. Viņam ir savs, mūsdienīgs uzskats par zvejas paņēmieniem, bet jūra diktē savus noteikumus. Kolhoza vadība, vadoties pēc situācijas, ir spiesta ekipāžā iekļaut bijušo kapteini Bauzi, kluso dzērāju Juhanu un citus, ne mazāk apšaubāmus darbiniekus. Jaunajam kapteinim trūkst iemaņu un pieredzes darbā ar tik daudziem piesaistītajiem zvejniekiem.
Negaidīti tieši uz šī kuģa ierodas daiļā inženiere Sabīne izmēģināt jauno trali, un nonāk ar kapteini "ražošanas konfliktā", kurš pāraug savstarpējās simpātijās un beidzas ar atzīšanos mīlestībā.
Žurnālistika
Žurnālistika (no fr, kas savukārt no la — 'ikdienas; katru dienu') ir nozare, kas sevī ietver faktu un informācijas vākšanu, apkopošanu, aprakstīšanu un to sniegšanu plašākai sabiedrībai. Šī nozare atklāj notikumu būtību un paziņo to kādam lielākam cilvēku kopumam — pilsētai, valstij, kontinentam, pasaulei. Žurnālistika attiecas uz dažādiem medijiem, pārsvarā uz laikrakstiem, žurnāliem, radio un televīziju, kā arī internetu.
Žurnālistikas pirmsākumi meklējami jau laikā pirms mūsu ēras, tomēr toreiz tā nosacīti bija profesija. Nav īstas skaidrības, ar kuru laiku datējams brīdis, kad žurnālistika kļuva par profesiju. Jau senajā Romā ik dienu galvenajā publiskajā laukumā — Forumā tika izlikts ar roku rakstīts ziņojums Acta Diurna. Tas uzskatāms par laikrakstu priekšteci, pasaulē pirmo laikrakstu.
Pēc rakstnieka Radjarda Kiplinga izteikuma, par žurnālistikas pamatjautājumiem uzskatāmi: “Kas? Kad? Kur? Kā? Un Kāpēc?” — tas nozīmē rast zīmīgāko, atrast lietas, notikuma būtību, noskaidrot un atklāt to.
Žurnālistu uzdevums ir ziņot un rakstīt par ļoti dažādu tematiku: starptautisko un nacionālo politiku, provinciāliem un lokāliem notikumiem, ekonomiku un uzņēmējdarbību gan plašākā, gan šaurākā mērogā, veselību un medicīnu, izglītību, sportu, izklaidi, dzīvesstilu, modi, pārtiku, attiecībām utt. Žurnālista darbs ir sabiedrībai svarīgs, jo žurnālists spēj plašākai sabiedrībai sniegt būtisku informāciju, atklāt kādas nelikumības, piemēram, valdības darbā vai valstī notiekošas, informēt par pārmaiņām un prognozēt notikumu attīstību.
Šobrīd plašsaziņas līdzekļu daudzums būtiski pieaug, un tas rada pieprasījumu pēc žurnālista profesijas, palielinās konkurence.
Kotangenss
Par leņķa A kotangensu sauc taisnleņķa trijstūra piekatetes b attiecību pret pretkateti a.
Žurnālistika
Pilsoniskā žurnālistika
Pilsoniskā žurnālistika ir pilsoņu vai pilsoņu grupas darbība, kad viņi spēlē svarīgu lomu informācijas un ziņu vākšanā, analizēšanā un izplatīšanā, tādējādi ietekmējot tradicionālo mediju saturu un formu vai radot jaunus medijus. Pilsoniskā žurnālistika ir negaidīti radies fenomens, kurā nav redakcionāla uzraudzība vai formāli diktēti noteikumi. Šis žurnālistikas žanrs atzīst lielu skaitu līdzdalībnieku mediju satura veidošanā. Pilsoniskajā žurnālistikā iesaistīto personu mērķis ir neatkarīgas, drošas, precīzas un būtiskas informācijas sniegšana un izplatīšana, kas ir pamats demokrātijai
Pilsoniskais žurnālists ir jebkura persona, kura par informācijas sniegšanu sabiedrībai nesaņem atalgojumu no galvenajām ziņu organizācijām.
Lai gan pilsoniskā žurnālistika ir ļoti plašs jēdziens - komentāri blogos, lietotāju filmēti video un attēli, ziņu stāsti internetā u.c., tai ir daudz pazīmju, kuras to atšķir no tradicionālās žurnālistikas - profesionālās apmācības trūkums, parasti nerediģēts publikācijas saturs, raksti ir vienkāršā un saprotamā valodā, atšķirīga stāstu atlasīšana, nepamaksāts darbs. Individuālais viedoklis ir tas, kas pilsoniskās žurnālistikas publikācijas atšķir no žurnālistikas.
Pētnieciskā žurnālistika
Pētnieciskā žurnālistika ir ilgstošs žurnālista izpētes darbs, kuru viņš dara pēc paša iniciatīvas un ierosmes. Tā ir būtiskas informācijas atklāšana, kas ir nozīmīga sabiedrībai. Pētnieciskajā žurnālistikā kāds konkrēts temats tiek padziļināti izpētīts. Pētnieciskā žurnālistika aptver virkni publikāciju veidošanas aktivitāšu, sākot no vienkāršiem, uz ziņu balstītiem pētījumiem un beidzot ar slepenām darbībām, kas palīdz ieraudzīt dažādu notikumu saistību un iegūt ekskluzīvu informāciju
Pētnieciskais žurnālists ir vīrietis vai sieviete, kura kompetencē ir patiesības atklāšana un dažādu pārkāpumu identificēšana. Pētnieciskie žurnālisti strādā sabiedrības interešu labā. Viņi var pavadīt ievērojamu laiku, pētot un sagatavojot ziņojumu. Nodarboties ar pētniecisko vai analītisko žurnālistiku ir jēga tikai tad, ja gala rezultāts – raksts, sižets, grāmatas – var ietekmēt politiskos, sociālos un tautsaimniecības notikumus valstī.
Leba
Pilsēta rakstos pirmoreiz minēta 1282. gadā. Tā attīstījās kā zvejas osta un kokmateriālu tirdzniecības centrs. Vairākus gadsimtus pilsētu apdraudēja apkārtnes smilšu kāpas, līdz 1558. gadā pilsētu pārcēla uz pašreizējo vietu. XVIII gadsimtā pēc Prūsijas karaļa rīkojuma Lebā tika izbūvēta lielāka osta.
Amerikāņu pīrāgs (filma)
"Amerikāņu pīrāgs" (en) ir 1999. gada amerikāņu pusaudžu komēdija, kuras režisori ir Pols un Kriss Veitci. Šī ir Amerikāņu pīrāga sērijas pirmā daļa. Nākamā filmas daļa Amerikāņu pīrāgs 2 iznāca 2001. gadā.
Leba
Pēc Pirmā pasaules kara Lebas pilsētu un apkārtnes kāpas bija iecienījuši vācu mākslinieki. Bieži šeit savu laiku pavadīja Makss Pehšteins un citi ekspresionisti.
Otrā pasaules kara laikā Lebas pievārtē bija vācu raķešu bāze. Šeit tika izmēģinātas vācu raķetes Rheinbote un V-1. Pēc kara, pamatojoties uz Potsdamas konferences lēmumiem, pilsēta tika piešķirta Polijai. Sociālistiskās Polijas laikā Lebas raķešu poligons tika izmantots meteoroloģisko raķešu startam.
Netālu no Lebas ostas dažādās vietās jūras dibenā atrodas divi ievērojami vācu kuģu vraki - vienīgais Otrā pasaules kara aviācijas bāzeskuģis Graf Zeppelin un padomju zemūdenes nogremdētais kuģis Wilhelm Gustloff.
Amerikāņu pīrāgs (filma)
Filmas stāsts
Filmas stāsts ir par četriem pusaudžiem Džimu, Finču, Ozu un Kevinu no Rietumu Mičiganas vidusskolas, kuri ir nolikuši paktu, ka līdz vidusskolas beigšanai ir jāzaudē nevainība. Kādā vidusskolas ballītē viņi saprot, ka vienošanos nemaz nebūs tik viegli izpildīt. Taču viņi vēl joprojām domā, ka jāzaudē nevainība pirms vidusskolas pabeigšanas, un vidusskolas izlaiduma ballīte ir pēdējā iespēja to īstenot. Kad sāk tuvoties liktenīgais brīdis, puiši sāk iztēloties kā tas varētu notikt un galvenais sākt meklēt meiteni, kura būtu uz mieru vienas nakts sakaram.
Drygalski
Drygalski var attiekties uz:
Santaana (Salvadora)
Santaana (es) ir otra lielākā pilsēta Salvadorā. Atrodas 64 km uz ziemeļrietumiem no Salvadoras galvaspilsētas Sansalvadoras. 2007. gadā Santaanā dzīvoja 245 tūkstoši iedzīvotāju.
Manmohans Singhs
Manmohans Singhs (en, pa; dzimis ) ir Indijas politiķis no Indijas Nacionālā kongresa partijas un Indijas 14. premjerministrs. 2004. gada 22. maijā kļuva par pirmo Indijas premjerministru — sikhu. Šajā amatā viņš bija līdz. Viens no ietekmīgākajiem 2000. gadu un 2010. gadu sākuma politiķiem Indijā, lielā mērā patiecoties tam, ka 1991. gadā bija finanšu ministrs Narasimhas Rao valdībā un bija viens no galvenajiem Indijas ekonomiskās liberalizācijas arhitektiem. Pirms iesaistīšanās aktīvā politikā strādāja Starptautiskajā Valūtas fondā un no 1982. līdz 1985. gadam bija Indijas Centrālās bankas vadītājs.
Soiči Noguči
Soiči Noguči (野口聡一, Noguchi Sōichi, dzimis ) ir Japānas kosmonauts, aviācijas inženieris.
Noguči pirmais kosmiskais lidojums notika 2001. gada aprīlī Space Shuttle Discovery misijā STS-114 uz Starptautisko kosmisko staciju (SKS).
Megava
Mitoloģija
Pēc populāras leģendas, 14. gadsimtā Megavā ir bijusi pagānu svētvieta pakalna piekājē. Skaistā vaidelote Biruta svētnīcā esot rūpējusies par dievišķās uguns uzturēšanu. Lietuvas dižkungs Ķēstutis esot viņu iekārojis un atjājis uz sava zirga, lai paņemtu sev par sievu. Biruta neesot piekritusi un atbildējusi, ka ir apsolījusi dieviem sargāt savu jaunavību līdz pat dzīves beigām. Ķestutis viņu paņēmis ar spēku un ar lielu godu aizvedis uz savu galvaspilsētu Traķos, kur ielūdzis savus brāļus uz lielām kāzām. Pēc Ķēstuta noslepkavošanas Biruta atgriezās Palangā un kalpoja dieviem līdz savai nāvei. Viņa apglabāta pakalnā, kas nes viņas vārdu.
Soiči Noguči
Soiči Noguči bija SKS 18. ekspedīcijas apkalpes dublieris Koiči Vakatam.
Otrais lidojums notika 2009. — 2010. gadā SKS 22. un 23. ekspedīcijas sastāvā ar kosmosa kuģi Sojuz TMA-17.
Megava
Vēsture
Pie Sventājas arheoloģiskos izrakumos ir atklāta 5000 gadu veca apdzīvota vieta. Jau 10.—11. gadsimtā viena no kuršu apdzīvotajām vietām saucās Palanga. 1161. gadā Dānijas karaļa Valdemāra I karaspēks esot ieņēmis kuršu Palangas pili. Megava ir pirmo reizi pieminēta kā vieta, kurā atradusies dāņu pārraudzībā esošās Kursas bīskapa baznīca, dibināta jau 1161. gada 24. jūnijā, tomēr drošu ziņu par dāņu bīskapijas pastāvēšanu nav.
Soiči Noguči
Trešo reizi kosmosā Soiči Noguči devās 2020. gada 16. novembrī, esot kosmosa kuģa SpaceX Crew-1 misijas speciālistam. Viņš bija Starptautiskās kosmosa stacijas 64. un 65. ekspedīcijas lidojuma inženieris. Uz zemes viņš atgriezās 2021. gada 2. maijā.
Megava
Vēsture
1230. gadā daļa kuršu ķēniņa Lamekina vadībā noslēdza līgumu ar Rīgas arhibīskapiju, Zobenbrāļu ordeni un Rīgas pilsētu, apņemoties pāriet kristietībā un pildīt vasaļu pienākumus. Iecerētajā neatkarīgas Kursas valsts dibināšanā sarežģījumus radīja Zobenbrāļu ordeņa strīds ar pāvesta vicelegātu Alnas Balduīnu. 1251. gadā arī Lietuvas dižkungs Mindaugs noslēdza miera līgumu ar Livonijas ordeni un pieņēma kristietību. Miera līgums paredzēja nodot ordenim vēl nekristītās Žemaitijas, Nadruvas un Dainavas daļas. 1253. gadā Mindaugs tika kronēts par Lietuvas karali.
Soiči Noguči
2022. gada 1. jūnijā Noguči atstāja JAXA un kosmonautu vienību.
Kosmisko lidojumu kopsavilkums:
Megava
Megava pēc Kursas sadalīšanas (1253—1392)
1252. gadā Megava minēta sakarā ar Livonijas ordeņa meistara vienošanos ar Kurzemes bīskapu par Mēmeles pils (tagadējā Klaipēda) statusu, kurā pieminētas vēl nesadalītās kuršu zemes Ceklis, Pilsāts, Megava, Duvzare un "Zeme starp Skrundu un Zemgali". 1253. gadā Kurzemes bīskaps Heinrihs Kuldīgas pilī noslēdza vienošanos ar Livonijas ordeni par vēl nekristīto kuršu zemju sadalīšanu. Sakarā ar šo lejasvācu valodā uzrakstīto līgumu, Kurzemes bīskapam pienācās viena trešdaļa no Megavas zemes, kurā atradās "Matwa un Govrene ar visu tam piederošo"; Livonijas ordenim savukārt pienācās divas trešdaļas no Megavas, kas ietvēra vietas sauktas par Palanghen, Maytenite, Kaukis, Dwiristen, Dupie, Nebarge, Laxdine un Aggenine. Livonijas ordenis 1253. gadā pabeidza būvēt Mēmeles pili (Memelburg), lai no tās veiktu tam 1253. gada līgumā piešķirto pagānu zemju iekarošanu. 1259. gadā žemaiši uzvarēja ordeni kaujā pie Skodas. Livonijas ordeņa mēģinājums iekarot nekristītās kuršu zemes beidzās ar Durbes kauju 1260. gadā, kurā kurši no jau kristītajām Kursas zemēm kaujas laikā pameta ordeņa karaspēku un sabiedrojās ar žemaišiem un nekristītajiem kuršiem. Ordenis cieta ļoti smagu sagrāvi un uz laiku atteicās no turpmākiem iekarošanas plāniem. 1263. gadā Megavas kuršu karaspēks no Krētenes pilsnovada (la) uzbruka Klaipēdas pilij un nogalināja Kuldīgas komturu. 1392. gada 30. jūnijā Kurzemes bīskaps noslēdza līgumu ar Livonijas ordeņa mestru par novadu apmaiņu. Livonijas ordenis ieguva agrāk bīskapam pakļauto Megavas daļu uz dienvidiem no Sventājas upes apmaiņā pret Valtaiķu pilsnovadu agrākajā Bandavas zemē. 1422. gadā noslēgtajā Melno ezera līgumā starp Lietuvas dižkungu Vītautu Dižo (Ķēstuta un Birutas dēlu) un Livonijas ordeņa mestru ordenis oficiāli atteicās no Dienvidkursas, kas pārgāja Žemaitijas kunigaitijas pārvaldībā.
Palanga Lietuvas dižkunigaitijas īpašumā (1426—1795)
1426. gadā Vītauts Dižais apstiprināja jauno robežu starp ordeņa zemēm un Lietuvu. Palanga un Sventāja kļuva par vienīgajām lietuviešu ostām. 1554. gadā Palangā uzcēla katoļu baznīcu. 1685. gadā britu tirgotāji Sventājā nodibināja savus uzņēmumus. 1701. gadā Lielā Ziemeļu kara laikā zviedru armija izpostīja Sventājas ostu un aizbēra kuģubūvētavas ar akmeņiem. 1795. gadā pēc trešās Polijas—Lietuvas dalīšanas Palangas novads tiek Krievijas Impērijai.
Palangas novads Kurzemes guberņas sastāvā (1842—1921)
1842. gadā pēc krievu veiktās Lietuvas administratīvās reformas un pēc Kurzemes muižniecības lūguma Palangas novadu pievienoja Kurzemei. 1921. gadā pēc Latvijas un Lietuvas robežlīguma Palangas novadu no jauna pievienoja Lietuvai, dodot tai pieeju Baltijas jūrai.
Megavas robežas
Ziemeļos Megava robežojās ar Duvzari, bet austrumos ar Cekli, kuru veidoja līnija Kretinga—Impilte. Mūsdienās senajā Megavas zemē atrodas šadas apdzīvotas vietas: Palanga, Kretinga, Darbēni (Darbėnai), Lenkimi (Lenkimai), Vidmanti (Vydmantai).
Aleutu salas
Aleutu salas (en, ale) ir ap 1900 km garš arhipelāgs Klusā okeāna ziemeļos. Administratīvi pieder Amerikas Savienoto Valstu Aļaskas pavalstij, bet Komandora salas rietumos, kas ģeogrāfiski piederīgas Aleutu salām, ietilpst Krievijas Federācijas Kamčatkas novadā. Atdala no okeāna Beringa jūru. Sastāv no vairāk kā 160 vulkāniskām salām, kurās ir 57 vulkāni. Nosaukums, domājams, cēlies no čukču valodas vārda aliat — ‘sala’. Salas apdzīvo galvenokārt to pamatiedzīvotāji aleuti.
Gulbenes Sarkanā pils
Vēsture
Vecgulbenes muižas kungu māja, saukta par Sarkano vai Mazo pili, celta vēlāk par Balto pili. To 19. gadsimta beigās barons Heinrihs fon Volfs cēla savai sievai Marisai. Pilij ir neogotikas stilam raksturīgs kvadrātveida tornis, rotāts ar zobinājumu un skulptūrām nišās. Fasādi rotā detikulu parapets, četrlapju (gotisko rožu) frīze u. c. neogotikas dekoratīvie elementi.
1905. gada revolūcijas laikā pili nodedzināja, vēlāk pili atjaunoja pārveidotā izskatā. Pēc Gulbenes atbrīvošanas Latvijas brīvības cīņu laikā 1919. gada vasarā pils ēkā iekārtojās 1.(4.) Valmieras kājinieku pulka Austrumu frontes rezerves bataljona vadība.
ACF Fiorentina
ACF Fiorentina, bieži vien saukta vienkārši Fiorentina, ir profesionāls Itālijas futbola klubs no Florences Toskānā. Dibināts 1926. gadā, apvienojoties diviem klubiem, Fiorentina lielāko daļu pastāvēšanas laika ir atradusies augstākajā Itālijas futbola līgā; tikai četri klubi ir aizvadījuši vairāk Serie A sezonu.
Informācijas tehnoloģijas
Informācijas tehnoloģijas (IT) ir metožu un instrumentu kopums attēlu, teksta, skaņas un informācijas apstrādei, iegūšanai, uzglabāšanai un izplatīšanai ar mikroelektroniski balstītu skaitļošanas un telesakaru kombināciju. Kopā ar telesakariem šis metožu kopums tiek saukts par informācijas un telesakaru tehnoloģijām (ICT). Informācijas tehnoloģiju pamatā ir datoru izmantošana informācijas pārnešanai, glabāšanai, aizsardzībai, apstrādei, pārsūtīšanai un iegūšanai jebkurā vietā un laikā. Viena no nozīmīgākajām informācijas tehnoloģiju jomām ir datoru izmantošana gan darbā, gan mājās. Datori veic daudzus uzdevumus efektīvāk, nekā to dara cilvēki, piemēram, matemātiskus aprēķinus, atkārtojamus uzdevumus dažādu produktu ražošanā (konveijeri, roboti), viegli automatizējamus darbus un darbus cilvēkam bīstamos apstākļos.
Gulbenes Sarkanā pils
Vēsture
2004. gadā skola pārtrauca savu darbību, piebūvē iekārtojās Stradu pagasta pārvalde, daļu telpu no Gulbenes pašvaldības nomāja mācību firma “Buts”. 2010. gadā pašvaldība pasūtīja Sarkanās pils restaurācijas projektu, kas paredzēja pils restaurāciju divās kārtās, iesākumā atjaunojot vēsturisko daļu. Bija plānots, ka pilij jākļūst par Gulbenes novada Vēstures un mākslas muzeja mājvietu. Otrajā kārtā bija paredzēts sakārtot padomju laikā celto piebūvi, kur izvietot tūrisma centru un mākslas izstāžu zāli. Sarkanā pils ir iekļauta Igaunijas-Latvijas-Krievijas pārrobežu sadarbības projekta "Muižas parki kā kultūrvēsturiskā mantojuma sastāvdaļa" (Green Heritage) ietvaros izdotajā zaļā kultūras mantojuma maršruta kartē. Taču iegūt finansējumu no Eiropas fondiem Gulbenes novada pašvaldība nav spējusi, jo ēka nav Valsts nozīmes kultūras piemineklis.
ACF Fiorentina
Kopš 1931. gada klubs mājas spēles aizvada Artēmio Franki stadionā. Stadiona ietilpība šobrīd ir 47 282 skatītāju. Stadionam gadu gaitā ir bijuši arī citi nosaukumi un tas vairākkārt rekonstruēts. Fiorentina populāra iesauka ir Viola, saistībā ar atšķirīgo violeto kluba krāsu, kas parādās logo un mājas formās.
Gulbenes Sarkanā pils
Arhitektūra
Sākotnējā Mazā pils bija tā dēvētā ķieģeļu stila (viens no eklektisma stila formālajiem paveidiem) ēka ar bagātīgi izmantotām gotikas formām. Ēkas divstāvu centrālajai daļai piekļāvās kvadrātisks trīsstāvu tornis, torņa skaldnes rotāja neogotikai raksturīgi dekoratīvi stūru tornīši. Fasādē izmantoti dažādi gotikas elementi un formas. Pēc nodedzināšanas 1905. gada revolūcijas laikā pils tika daļēji atjaunota. Telpu plānojumā notikušas izmaiņas: mainītas starpsienas un durvju ailas. Galvenās ieejas dekoratīvā torņa otrais stāvs nojaukts, torņa pirmais stāvs pārsegts ar lēzenu divslīpju skārda jumtu. Skatu tornim nojaukts trešā stāva balkons, daļa no logu ailām aizmūrētas, nav atjaunotas dekoratīvās torņa margas, karoga turētājs un kolonnu kapiteļi. Piemērojot pili skolas vajadzībām, Sarkanās pils sākotnējais veidols pazuda. Balto ķieģeļu skolas korpuss kopskatā nesaderas ar veco ēku.
Informācijas tehnoloģijas
Datora aparatūra
Datora aparatūra paredzēta datu ievadīšanai, apstrādei, izvadei un uzglabāšanai. Datu ievades ierīces ir tastatūras, ciparu kameras, audio un video ierīces, specializētas ierīces lietotājiem ar ierobežotām fiziskām iespējām. Datu apstrādes ierīces (procesori), balstoties uz algoritmiem (programmām), pārveido ievadītotos datus tā, lai tie būtu derīgi lietotājiem vai turpmākai apstrādei. Izvades datus var parādīt kā tekstu, attēlus, skaņas vai video informāciju. Visbiežāk lietotās izvades ierīces ir displeji, printeri, skaļruņi un austiņas, faksa mašīnas un dažādas daudzfunkcionālas ierīces. Datu glabāšanai izmanto datora atmiņu, kas izvietota pamatplates.
ACF Fiorentina
Komandas sastāvs
.
Informācijas tehnoloģijas
Programmatūra
Programmatūra tiek iedalīta sistēmas un lietojumprogrammatūrās. Sistēmas programmatūra tiek izmantota, lai pārvaldītu datorus un tīkla komunikācijas, kā arī atbalstītu programmu izstrādes un izpildes procesus. Sistēmas programmatūra ir operētājsistēmas, datortīklu organizācijas programmas, kā arī to vadības sistēmas, datubāzu vadības sistēmas, starpprogrammatūra, programmu projektēšanas un programmēšanas atbalsta līdzekļi, informācijas drošības līdzekļi un citi. Lietojumprogrammatūra ietver programmsistēmas, kas ir orientētas uz lietotāju tiešai lietošanai, tas ir, biroja lietojumprogrammas (teksta redaktori, elektroniskās tabulas un citi), rūpniecisko izstrādājumu projektēšanas automatizācijas sistēmas, korporatīvās informācijas sistēmas, interneta meklētājprogrammas un citi.
Encelads (pavadonis)
Encelads (el; en) jeb Encelāds, pazīstams arī kā Saturns II, ir sestais lielākais Saturna pavadonis, kuru  atklāja britu astronoms Viljams Heršels. Tā kopējais diametrs ir 505 kilometri (aptuveni 10 reizes mazāk nekā Saturna lielākajam pavadonim Titānam).
Kūno fon Hacingenšteins
Kūno fon Hacingenšteins jeb Konrāds von Hatšteins  vai Konrads Hercogensteins (latīņu: Conradus von Herzogstein) bija Livonijas ordeņa mestrs no 1288.līdz 1290. gadam.
Encelads (pavadonis)
Lai gan Encelads tika atklāts 18. gadsimta beigās, turpmākos 200 gadus par to bija salīdzinoši maz kas zināms, līdz 1980. gadu sākumā tam palidoja garām abas Voyager starpplanētu zondes — Voyager-1 un Voyager-2 — kas atklāja to, ka tā virsma bija klāta ne tikai ar biezu ledus kārtu, bet arī to, ka tā virsma atstaroja vairāk kā 90% no visas Saules gaismas, tādējādi padarot Enceladu par vienu no spožākajiem objektiem Saules sistēmā. Šī iemesla dēļ Encelada virsmas temperatūra ir relatīvi zema — tā var vidēji nokrist līdz pat —201 °C.
Kūno fon Hacingenšteins
Dzīvesgājums
Cēlies no dižciltīgas Hesenes ministerāļu dzimtas Hatšteinā, 25 km uz ziemeļrietumiem no Frankfurtes pie Mainas. Pēc iestāšanās Vācu ordenī bija Nātangas fogts un komturs (1275-1289), Toruņas (1283) un Elbingas (1284-1286) komturs.
Pēc mestra Villekena nogalināšanas Garozas kaujā Vācu ordeņa lielmestrs Burhards ordeņa kapitulā Elbingā 1288. gada februārī iecēla Kūno par Livonijas mestru un sacīja "Mīļais draugs, jums došu nu visu, ko jūs gribētu. Uz Līvzemi nu brauksit jūs, jums to, kā nākas, sargāt būs, lai paklausības kronis kļūtu tā alga, ko jūs beigās gūtu."
Kūno aicinājis ordeņa lielmestru sūtīt vairāk bruņinieku uz Livoniju un arī pašam turp doties, jo "tiem Līvzemē sirds bēdīga, tiem gudrie brāļi nokauti. Lai beigtos viņu sirdēsti, jums jāsūta turp brāļi braši, tiem līdzi brauciet arī paši!" 1288. gada sākumā kopā ar četrdesmit ordeņa brāļiem Kūno no Prūsijas gar jūras krastu devās uz Kurzemi un pēc īsas atpūtas Kuldīgas pilī sasniedza Rīgu, kur apmetās ordeņa pilī.
Encelads (pavadonis)
Atklāšana un nosaukums
Tāpat kā pārējie Saturna pavadoņi, arī Encelads līdz pat 1847. gadam bija vienkārši pazīstams ar apzīmējumu "Saturns II", līdz Viljama Heršela dēls Džons Heršels piedāvāja to nosaukt vienā no sengrieķu mitoloģijas Titānu vārdā. Sengrieķu mitoloģijā par titāniem apzīmēja spēcīgus dievus, kas sekoja dievam Kronam (romiešu mitoloģijā analogs Kronam ir Saturns), kur Encelads bija pazīstams kā viens no titāniem, kura ārējais veidols sastāvēja no čūskai līdzīgām ekstremitātēm. Sengrieķu mitoloģija vēsta, ka titāni reiz esot cīnījušies ar Olimpa dieviem, kur kaujas laikā Encelads bija viens no kritušajiem titāniem, kas gala rezultātā tika aprakts Sicīlijas salā zem Etnas vulkāna, kur, gadiem ejot uz priekšu, Encelads tika vainots pie nemitīgajām zemestrīcēm un vulkāna izvirdumiem, kas norisinājās Etnas kalnā.
Orbīta un rotācija
Encelads ir viens no daudzajiem Saturna dabiskajiem pavadoņiem un apriņķo to ar vidējo ātrumu 45 487,3 km/h. Encelada orbīta ap Saturnu atrodas vidēji 238 037 km attālumā starp diviem citiem pavadoņiem — Mimasu un Tētiju. Encelada orbītas ekscentricitāte ir ļoti minimāla (0.0047), kas nozīmē to, ka tā ir gandrīz tuvu perfekta ideālam aplim. Savukārt Encelada vidējais apriņķojuma periods apkārt Saturnam ilgst 1,37 Zemes dienas jeb 32,9 stundas.